སྤྱིར་ལུས་སྦྱོང་གིས་ཕན་དང་མི་ཕན་ཟེར་བ་ནི་དབུགས་ལེན་སྟངས་དང་ལུས་ཀྱི་ཁུར་སྟངས་སོགས་མ་ནོར་བར་ཡང་དག་པ་དང་།ཚད་རན་པ།རྒྱུན་མཐུད་ནས་སྦྱོང་དང་མི་སྦྱོང་དང་།ཡིད་ཆེས་ཡོད་མེད་སོགས་རྐྱེན་མང་པོར་རག་ལས་ཡོད་པར་སེམས།རྐྱེན་དེ་དག་ཚང་བའི་ལུས་སྦྱོང་ཚད་དང་ལྡན་པ་བྱེད་ཐུབ་ན།ལུས་ཀྱི་རྩ་བཤང་པ་དང་ཤ་སྒྲིམ་སོགས་མཉེན་པོ་ཆགས་ཏེ་ལུས་ལ་འཚོ་རླུང་འདང་ངེས་སྤྲད་དེ་གཟུགས་པོའི་དུག་རླུང་ཕྱིར་འདོན་ཐུབ་པ་དང་།སྒལ་ཚིགས་སོགས་ལུས་འགུག་པ་དང་བཀྱོག་པ་རྣམས་དྲང་པོར་སྲོང་དེ་ལུས་ཀྱི་དབྱིབས་བཟང་དུ་གཏོང་བ།ཁྲག་འཁོར་རྒྱུག་ཡག་པོ་བྱེད་ཐུབ་པ་ལ་བརྟེན་ན་ངོ་མདོག་ལ་གཉེར་མ་མི་འཁོར་བ་དང་ཁམས་དང་དུ་འགྲོ་བ།འཇུ་བྱེད་མ་ལག་སོགས་དོན་ལྔ་སྣོད་དྲུག་གི་བྱེད་ལས་བཟང་དུ་ཕྱིན་ནས་ཟས་འཇུ་སླ་བ་དང་།དུས་ཐོག་ཏུ་ཟ་ཐུབ་པ།འཚོ་རླུང་དང་ལྡན་པའི་ཁྲག་རིགས་ལུས་ཀྱི་སྟོད་སྨད་ཆ་ཤས་ཀུན་ཏུ་སྐྱེལ་ཐུབ་པ།ལུས་ཁམས་འདེགས་སྐྱོར་དང་གཟུགས་དབྱིབས་སྲུང་འཛིན་ཀྱི་བྱེད་ལས་ལྡན་པའི་རུས་པ་སྲ་བརྟན་དུ་གཏོང་བ་དང་།བྱ་བ་གང་ལ་ཞུགས་ཀྱང་དེ་ལ་སེམས་རྩེ་གཅིག་ཏུ་གནས་ཐུབ་པ་སོགས་ཀྱི་ཁེ་ཕན་ཧ་ཅང་མང་།ལུས་སྦྱོང་གི་རྣམ་པའམ་བཞུགས་སྟངས་མི་འདྲ་བ་ལ་བརྟེན་ནས་འགའ་རེས་ལུས་སེམས་ལ་ངལ་གསོ་སྟེར་བ་དང་།འགའ་རེས་གཟུགས་པོར་ནུས་ཤུགས་སྤེལ་བ་སོགས་ཀྱི་ཁེ་ཕན་ཀྱང་མི་གཅིག་པ་ཡོད།དཔེར་ན།ཐོང་གཤོལ་ལྟར་གྱི་བཞུགས་སྟངསསྦྱོང་བའི་ཕན་ཡོན་ཡང་།འཕྲང་སེལ་ལས།